Mayaerne byggede de berømte byer [[Tikal]], [[Palenque]], [[Copán]] og [[Kalakmul]], foruden [[Dos Pilas]], [[Uaxactun]], [[Altun Ha]] og mange andre i området. De etablerede et landbrugsintensivt og bycentret rige bestående af mange uafhængige [[bystat]]er. De mest bemærkelsesværdige monumenter er de pyramider, som blev bygget i de [[religion|religiøse]] centre og herskernes tilhørende paladser. Andre vigtige arkæologiske levn er udskårne stenplader kaldet ''stelae'' (mayaerne kaldte dem ''tetun'' eller "træ-sten"), som afbilleder herskere. I hieroglyftekster beskrives deres [[slægt (genealogi)|slægt]], [[krig]]striumfer og andre gerninger.
Samfund Historie Civilisationer